Rhedynach teneuwe

Tyf Rhedynach teneuwe neu redynach teneuwe Tunbridge (Hymenophyllum tunbrigense) ar greigiau cysgodol gwlybion, ac weithiau ar foncyffion coed. Mae'n perthyn i'r genws Hymenophyllum, genws o redyn yn nheulu Hymenophyllaceae. Fe'i ceir yn bennaf yng Ngogledd-Orllewin Cymru, ond hefyd mewn ambell le yn Sir Benfro ac yma ac acw trwy Dde-Cymru. O fewn Ynysoedd Prydain tyf yn bennaf yn y gorllewin. Yn Ewrop mae iddi ddosbarthiad sy'n dilyn yr Iwerydd, gyda phoblogaethau bychain yn yr Almaen, Ynys Cors a chanolbarth yr Eidal. Tyf hefyd o gwmpas y byd: Cenia, De Affrica, Twrci, De Carolina, Canolbarth America, Awstralia a Seland Newydd.
bawd|chwith|Rhedynach teneuwe

Mae iddi ffrondiau (2.5 - 11.5 cm o hyd), mae'n wyrddlas a bron yn dryloyw. Dim ond un redynen arall yng Nghymru sy'n debyg iddi, sef Rhedynach teneuwe Wilson (Hymenophyllum wilsonii). Y nodwedd amlycaf er mwyn gwahaniaethu rhwng y ddwy rywogaeth yw gwefysau danheddog ar frig yr Indusium, sy'n amlwg iawn o dan chwydd wydr.

Safleoedd yng Nghymru

Cwm Dulyn
Clogwyn y Garreg
Coed Cae Dafydd
Ceunant, Llanberis
Cwm Cynfal
Ynys Gybi
Cerrig y Rhwydwr
Llyn Eiddew-MawrThe Snowdonia National Park, William Condry, ISBN 000631953X

Gweler hefyd
Rhestr o SDdGA yn Nwyrain Gwynedd
Rhestr o SoDdGA yng Ngorllewin Gwynedd

Llyfryddiaeth

Welsh Ferns, G. Hutchinson a B.A.Thomas, 1996. ISBN 07200 04 35 7
A Natural History of Britain's Ferns, Christopher N.Page, 1988, ISBN 0002193825

Cyfeiriadau

Categori:Cadwraeth yng Nghymru
Categori:Rhedyn